Title: ประกาศนายทะเบียน เรื่อง ขยายระยะเวลาผ่อนผันการรายงาน การรับประกันภัยรถตามพระราชบัญญัติคุ้มครองผู้ประสบภัยจากรถ พ.ศ. 2535

ประกาศนายทะเบียน

ประกาศนายทะเบียน
เรื่อง
ขยายระยะเวลาผ่อนผันการรายงาน
การรับประกันภัยรถตามพระราชบัญญัติคุ้มครองผู้ประสบภัยจากรถ
พ.ศ. ๒๕๓๕

ตามที่ นายทะเบียนมีประกาศนายทะเบียน ลงวันที่ ๑๒
เมษายน พ.ศ. ๒๕๕๐ เรื่อง
ให้บริษัทรายงานการรับประกันภัยรถตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕
กำหนดให้บริษัทจัดส่งรายงานการรับประกันภัยรถตามพระราชบัญญัติคุ้มครองผู้ประสบภัยจากรถ
พ.ศ. ๒๕๓๕ โดยผ่านสื่ออิเล็กทรอนิกส์ต่อนายทะเบียนทันที หลังจากที่ได้มีการรับประกันภัยรถโดยในระยะเริ่มต้นมีการผ่อนผันให้สามารถส่งข้อมูลได้ภายใน
๗ วันหลังจากที่ได้มีการรับประกันภัยรถนั้น

บัดนี้ ครบกำหนดระยะเวลาผ่อนผันแล้ว แต่ปรากฏว่ามีปัญหาอุปสรรคที่ทำให้บริษัทประกันภัยไม่สามารถรายงานข้อมูลได้ทันทีแต่สามารถดำเนินการได้แล้วเป็นส่วนใหญ่
ดังนั้น เพื่อให้บริษัทมีระยะเวลาในการปรับปรุงระบบได้อย่างเพียงพอ และมีการรายงานข้อมูลอย่างมีคุณภาพ
อาศัยอำนาจตามความในมาตรา ๑๐ แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕
แก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ ๔) พ.ศ. ๒๕๕๐ นายทะเบียนจึงมีประกาศ
ดังต่อไปนี้

ข้อ ๑
 ขยายระยะเวลาการรายงานข้อมูลตามแนบท้ายประกาศนายทะเบียน
ลงวันที่ ๑๒ เมษายน พ.ศ. ๒๕๕๐ เรื่อง ให้บริษัทรายงานการรับประกันภัยรถตามพระราชบัญญัติคุ้มครองผู้ประสบภัยจากรถ
พ.ศ. ๒๕๓๕ โดยผ่อนผันให้สามารถจัดส่งรายงานได้ภายใน ๓ วัน หลังจากที่ได้มีการรับประกันภัยรถ
แต่ทั้งนี้ ให้ระยะเวลาผ่อนผันดังกล่าวสิ้นสุดในวันที่ ๑ ธันวาคม ๒๕๕๐ หลังจากนั้น
ให้มีการรายงานข้อมูลในทันที

ข้อ ๒[๑]
 ประกาศนายทะเบียนฉบับนี้ให้ใช้บังคับตั้งแต่วันที่นายทะเบียนได้ลงนามเป็นต้นไป

ประกาศ
ณ วันที่ ๔ กันยายน พ.ศ. ๒๕๕๐
จันทรา
บูรณฤกษ์
เลขาธิการ
คณะกรรมการกำกับและส่งเสริมการประกอบธุรกิจประกันภัย
นายทะเบียน

วัชศักดิ์/ผู้จัดทำ
๑๖
ตุลาคม ๒๕๕๐

[๑]
ราชกิจจานุเบกษา เล่ม ๑๒๔/ตอนพิเศษ ๑๕๐ ง/หน้า ๔๑/๘ ตุลาคม ๒๕๕๐